Бөгөн “Асыҡ Республика” проекты планға ярашлы үҫешен дауам итә, граждандар менән республика власы араһындағы бәйләнештәрҙе камиллаштыра. Система порталдарын республика халҡы ихлас ҡабул итте. Файҙаланыусыларҙың йылдан-йыл артыуы ла ошо турала һөйләй. Айырыуса “Электрон ҡабул итеү бүлмәһе”н үҙ итәләр. Унда ҙур ҡалалар ғына түгел, бәләкәй ауылдар, ҡасабалар халҡынан да мөрәжәғәттәр килә. Система эшләй башлаған мәлдән алып электрон ҡабул итеү бүлмәһенә 75 меңдән ашыу кеше мөрәжәғәт иткән.